Tieners vas oor moord in KwaZulu-Natal - Maroela Media
Twee tieners is in hegtenis geneem in verband met die moord op 'n 15-jarige skolier in Gingindlovu in KwaZulu-Natal.
"Die twee verdagtes, onderskeidelik 18 en 19 jaar oud, is opgespoor en in hegtenis geneem," het kol. Jay Naicker, woordvoerder van die polisie, gesê. Die twee het glo by 'n huis in Gingindlovu weggekruip.
Die slagoffer was verlede week saam met sy vriende op pad huis toe, toe leerlinge van 'n ander skool hulle aangeval het. "Hy is met 'n skerp voorwerp gesteek en het by die hospitaal aan sy beserings beswyk," het Naicker bygevoeg. "Sy vriende kon ongedeerd vlug."
Die twee tieners staan tereg op aanklag van moord en sal na verwagting binnekort in die Gingindlovu-landdroshof verskyn.
Ons samelewing stel 'n voorbeeld aan ons jeug. Hulle sien mense kom weg met moord, waarom kan hulle dit dan nie ook doen nie? Dink net daaraan wat die generasie na hulle als gaan aanvang!